സംസ്ഥാനത്ത് അതിശക്തമായ മഴയ്ക്കു സാധ്യത.... വിവിധ ജില്ലകളില് ഓറഞ്ച്, യെല്ലോ അലര്ട്ടുകള് സംസ്ഥാനത്ത് അതിശക്തമായ മഴയ്ക്കു സാധ്യത. അറബിക്കടലില് പുതിയ ന്യൂനമര്ദം രൂപപ്പെട്ടതിനാല് ശക്തമായ മഴയുണ്ടാകുമെന്ന് മുന്നറിയിപ്പ്. ഇന്ന് പത്തനംതിട്ട, ഇടുക്കി ജില്ലകളിലും നാളെ ഇടുക്കി, മലപ്പുറം, ആറിന് കോഴിക്കോട് ജില്ലകളില് കേന്ദ്ര കാലാവസ്ഥാ വകുപ്പ് ഓറഞ്ച് അലെര്ട്ട് പ്രഖ്യാപിച്ചു. ഇന്ന് തിരുവനന്തപുരം, കൊല്ലം, കോട്ടയം, തൃശൂര്, പാലക്കാട്, മലപ്പുറം, കോഴിക്കോട്, വയനാട്, കണ്ണൂര്, കാസര്ഗോഡ് ജില്ലകളിലും നാളെ കൊല്ലം, പത്തനംതിട്ട, കോട്ടയം, തൃശൂര്, പാലക്കാട്, കോഴിക്കോട്, വയനാട്, കണ്ണൂര്, കാസര്ഗോഡ് ജില്ലകളിലും യെല്ലോ അലര്ട്ട് പ്രഖ്യാപിച്ചു. ആറിന് ഇടുക്കി, പാലക്കാട്, മലപ്പുറം, വയനാട്, കണ്ണൂര്, കാസര്ഗോഡ് ജില്ലകളും ഏഴിന് ആലപ്പുഴ, എറണാകുളം, തൃശൂര്, മലപ്പുറം, കോഴിക്കോട്, കണ്ണൂര്, കാസര്ഗോഡ് ജില്ലകളിലും യെലോ അലെര്ട്ട് പ്രഖ്യാപിച്ചിട്ടുണ്ട്. തെക്ക്കിഴക്കന്, മധ്യകിഴക്കന് അറബിക്കടലിലും അതിനോടു ചേര്ന്ന കേരള, കര്ണാടക, ഗോവ തീരങ്ങളിലും ഇന്ന് മണിക്കൂറില് 40 മുതല് 50 കി.മീ. വരെ വേഗത്തില് കാറ്റടിക്കാന് സാധ്യതയുണ്ട്. ഈ ഭാഗങ്ങളില് മത്സ്യത്തൊഴിലാളികള് ഇന്നും നാളെയും കടലില് പോകരുതെന്നും കേന്ദ്ര കാലാവസ്ഥാ വകുപ്പ് മുന്നറിയിപ്പ്.